# Poziv za nevladine organizacije za učešće na radionici 'Utvrđivanje prijedloga prioriteta drugog ReLOaD2 Konkursa'

Op ština Nikšić, Opština Plužine i projekat ReLOaD pozivaju zainteresovane nevladine organizacije sa teritorija ove dvije opštine na radionicu pod nazivom 'Utvrđivanje prijedloga prioriteta drugog ReLOaD2 konkursa', koja će se održati u četvrtak, 16. februara 2023. godine, sa početkom u 11.00 sati . Radionica će se organizovati u sali Skupštine Opštine Nikšić (br.1), zgrada Opštine Nikšić.

Radionica se organizuje u cilju planiranja prioriteta drugog Konkursa Regionalnog progama lokalne demokratije na Zapadnom Balkanu 2 (ReLOaD2) koji će biti objavljen u okviru klastera 'Zajedno Nikšić i Plužine' za nevladine organizacije sa teritorija Op štine Nikšić i Opštine Plužine. Tokom radionice, predstavnici lokalnih samouprava i zainteresovanih nevladinih organizacija će, uz podršku predstavnika UNDP, identifikovati strateške prioritete razvoja lokalnih samouprava Nikšić i Plužine i tokom zajedničkog rada i analize definisati 3 -5 prioritetnih oblasti i podoblasti koje je moguće podržati u okviru ReLOaD2 programa, a koje će postati dio prijedloga prioriteta Konkursa . Ovako definisani prijedlog prioriteta Konkursa će biti dostavljen na dodatne konsultacije svim nevladinim organizacijama i ostalim zainteresovanim stranama sa teritorija opština, prije finalizacije i objave Konkursa.

Za učešće na radionici se mogu prijaviti sve zainteresovane nevladine organizacije sa teritorija opština Nikšić i Plužine dostavljanjem e- maila sa iskazanim interesovanjem za učešće i kontakt detaljima kandidovanog predstavnika ili predstavnice - ime, prezime, NVO, e-mail adresa i kontakt telefon .

U slučaju da pristigne veći broj prijava predstavnika NVO za učešće, a shodno raspoloživim kapacitetima prostorije u kojoj se radionica održava, predstavnici opština i UNDP će izabrati učesnike na osnovu kriterijuma aktivnosti i vidljivosti NVO u zajednici i postignućima u oblasti u kojoj NVO djeluje, kao i prethodnog iskustva i uključivanja NVO u procese odlučivanja i kreiranja politika. Takođe, predstavnici NVO koji ne budu prijavili svoje učešće do dolje navedenog datuma neće moći da prisustvuju zbog ograničenog kapaciteta prostora.

Molimo Vas da svoju zainteresovanost za učešće na radionici potvrdite najkasnije do utorka, 14. februara 2023. godine do 16:00h , na e-mail adresu tamara.cirgic@undp.org.

U slučaju da je potrebno organizovati prevoz do Nikšića za predstavnike NVO iz Plužina, molim Vas da nas obavijestite prilikom prijavljivanja za radionicu.

Regionalni program lokalne demokratije na Zapadnom Balkanu 2 (ReLOaD2) zvanično je počeo sa realizacijom 1. januara 2021. godine, kao nastavak prethodne faze ReLOaD programa koja je uspješno završena u decembru 2020. godine. Program se realizuje u šest zemalja i teritorija Zapadnog Balkana tokom naredne četiri godine. ReLOaD2 finansira Evropska unija iz sredstava Multi-Country Civil Society Facility, uz kofinansiranje UNDP-a i lokalnih samouprava koje su obuhvaćene programom.

UN Eco Building, Stanka Dragojevića bb, 81000 Podgorica, Montenegro

Tel: +382 20 447 400 Fax: +382 20 447 414

E-mail: registry.me@undp.org; Web: www.me.undp.org